Delfim Teixeira. Delfim José Fernandes Rola Teixeira (1977-yil 5-fevral, Amarante, Portugaliya) – portugaliyalik sobiq futbolchi, Sporting CP klubi va Portugaliya milliy terma jamoasining yarim himoyachisi. Jarohatlar tufayli qiyinchiliklarga duch kelgan va faoliyati davomida Primeira Liganing besh klubi safida jami 133 ta oʻyin oʻtkazgan, toʻqqizta gol urgan. Kuchli zarba egasi boʻlgan Delfim, Fransiya va Shveysariyada ham professional darajada oʻynagan. Klubdagi faoliyati. Delfim Amarante shahrining Porto tumanida tugʻilgan. Delfim 19 yoshida „Boavista“ klubi safida Primeira ligada debyut oʻnini oʻtkazganidan soʻng, Sporting CP klubiga oʻtgan. Bu klubda Delfim Aldo Duscher bilan birgalikda markaziy yarim himoyachi sifatida oʻynagan va 18 yillik tanaffusdan keyin 1999—2000-yilgi mavsumda Sporting CP klubiga liga gʻolibligini qoʻlga kiritishda yordam bergan. 2001-yilda Delfim Fransiyaning „Olympique de Marseille“ klubiga oʻtgan, biroq klubda ogʻir jarohatlarni boshdan kechirgan, Ligue 1da juda kam maydonga tushgan va deyarli futbolni tark etgan. Delfim 2002-yil yanvarda oʻzining sobiq Sporting CP klubidagi jamoadoshi Dimas Manuel bilan qayta uchrashgan va „BSC Young Boys“ klubida oʻynay boshlagan va oxir-oqibat Portugaliyaga qaytib kelgan. Delfim 2007—2008 yilgi mavsumda oʻz faoliyatini qayta tiklashga erishgan va „Associação Naval 1º de Maio“ klubining asosiy divizionda oʻz oʻrnini saqlab qolishida asosiy rolni oʻynagan. 2008-yil 27-aprelda Delfim oʻzining sobiq klubi Boavistaga qarshi oʻyinda uzoq masofadan gol urgan. Delfim keyingi mavsumda „Trofense“ klubi safiga qoʻshilgan, klubi quyi ligaga tushib ketganidan keyin 32 yoshida futbolchilik faoliyatini yakunlagan. Milliy terma jamoadagi faoliyati. Delfim Portugaliya milliy terma jamoasi safida yagona toʻliq oʻyinini 2000-yil 15-noyabrda Braga shahrida Isroilga (2:1) qarshi oʻrtoqlik oʻyinida oʻtkazgan. Yutuqlari. Boavista Sporting CP Marseille